CELEX: 22009D0119
Language: bg
Date: 2009-10-22 00:00:00
Title: Решение на Съвместния комитет на ЕИП № 119/2009 от 22 октомври 2009 година за изменение на Протокол 26 (относно компетенциите и функциите на Надзорния орган на ЕАСТ по отношение на държавните помощи) към Споразумението за ЕИП

17.12.2009   
            
            
               BG
            
            
               Официален вестник на Европейския съюз
            
            
               L 334/23
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 119/2009
   от 22 октомври 2009 година
   за изменение на Протокол 26 (относно компетенциите и функциите на Надзорния орган на ЕАСТ по отношение на държавните помощи) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Протокол 26 на Споразумението бе изменен с Решение на Съвместния комитет на ЕИП № 132/2007 от 26 октомври 2007 г. (1)
               
            
         
               (2)
            
            
               Регламент (ЕО) № 271/2008 на Комисията от 30 януари 2008 г. за изменение на Регламент (ЕО) № 794/2004 за прилагането на Регламент (ЕО) № 659/1999 на Съвета относно определянето на подробни правила за прилагането на член 93 от Договора за създаване на ЕО (2) следва да бъде включен в Споразумението.
            
         
               (3)
            
            
               Съгласно член 1 от протокол 26 към Споразумението, на Надзорния орган на ЕАСТ се предоставят еднакви правомощия и сходни функции като тези, с които разполага Европейската комисия, за прилагане правилата на конкуренцията, приложими в областта на държавните помощи, поради което Регламент (ЕО) № 271/2008 следва да бъде включен в Протокол 26 към Споразумението единствено с информативна цел,
            
         РЕШИ:
   Член 1
   В точка 2 (Регламент (ЕО) № 794/2004 на Комисията) от член 2 от Протокол 26 към Споразумението се добавя следното тире:
   „ , изменен със:
   
               —
            
            
               
                  32008 R 0271: Регламент (ЕО) № 271/2008 на Комисията от 30 януари 2008 г. (ОВ L 82, 25.3.2008 г., стр. 1).“
            
         Член 2
   Текстовете на Регламент (ЕО) № 271/2008 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 23 октомври 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 22 октомври 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
         
      
   
   
      (1)  ОВ L 100, 10.4.2008 г., стр. 1.
   
      (2)  ОВ L 82, 25.3.2008 г., стр. 1
   
   
      (3)  Без отбелязани конституционни изисквания.